gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl fr gl gl gl gl pt gl gl gl gl gl gl gl gl gl gl gl gl gl de en sv fr de de gl gl gl gl gl gl gl es gl es gl gl gl es gl gl gl gl gl pt gl pt en ca gl gl pt
Vieiros: Galiza Hoxe - Chile fai reconto dos seus mortos
Sábado, 24 de setembro de 2022
O maremoto causado polo sismo puxo en alerta todo o Pacífico Sur e os seus efectos notáronse xa en Nova Celandia, Tonga e Samoa. Fortes réplicas en solo chileno.
Anterior: Un terremoto de 8,8 graos sacode Chile
Tags: Chile mortos Pacífico terremoto tsunami
O sismo causou numerosos danos
A Oficina Nacional de Emerxencia (ONEMI) de Chile confirmou este sábado pola noite (madrugada na Galiza) que a cifra de falecidos polo terremoto de 8,8 graos supera os 300, unha cifra que podería aumentar nas próximas horas (O domingo pola noite, xa se superaban os 700).
"Estimamos que isto vai continuar a se incrementar. De feito entre o último informe e os últimos minutos hai unha gran diferenza nas cifras", afirmou a directora nacional do organismo, Carmen Fernández.
Recalcou, segundo informan axencias internacionais, que antes de 72 horas non se terá unha "dimensión total" da catástrofe. "Isto é completamente dinámico, a medida que se vai accedendo a determinados lugares", engadiu.
Centos de persoas durmiron en colchóns e cadeiras de plástico nas rúas do centro de Santiago, a capital, por temor a outro terremoto. De feito, producíronse máis de medio cento de réplicas nas últimas horas, a máis grave de 6,1 graos.
Os danos foron graves en Concepción, a segunda cidade do país, onde o sismo derrubou casas e pontes e só as lapas dos incendios iluminaban na madrugada do sábado ao domingo a noite pechada.
O maremoto causado polo sismo puxo en alerta todo o Pacífico Sur e os seus efectos notáronse xa en Nova Celandia, Tonga e Samoa. Ondas de catro metros de altura azoutaron parte das Illas Marquesas, na Polinesia Francesa.
En cuestión de tres horas, as ondas aumentaron de 20 centímetros a 1,5 metros, nas Illas Chatham, perto da cidade de Christchurch, na Illa Sur. As autoridades australianas pecharon o acceso a todas as praias do estado de Nova Gales do Sur, no leste do país.
A Administración Nacional de Atmosfera e Océanos (NOAA) dos EUA emitiu unha alerta de tsunami para un ampla área do Pacífico, incluído México, Perú, Ecuador, Nova Celandia, Australia, Rusia, Indonesia, Xapón e Filipinas, ademais de Chile.
Hawai (EUA) decidiu anular este domingo pola mañá a alerta por tsunami que declarara, aínda que se prevé unha elevación do nivel do mar e fortes correntes durante as próximas horas nalgunhas zonas.
Emisión EN DIRECTO da televisión chilena
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Centro de Alertas de Tsunami para o Pacífico
O Estado Español continuará a non recoñecer a independencia de Kosovo Edición xeral
Decisiva, aínda que non vinculante, opinión da Corte Internacional de Xustiza sobre a secesión de Kosovo Edición xeral
Exhuman restos de Simón Bolívar Venezuela
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto